SL Uradni list Evropske unije L 21/39

SKLEP SKUPNEGA ODBORA EGP

št. 192/2012

z dne 26. oktobra 2012

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,

ob upoštevanju naslednjega:

(1) Uredbo Komisije (EU) št. 200/2012 z dne 8. marca 2012 o cilju Unije za zmanjšanje Salmonelle enteritidis in Salmonelle typhimurium v jatah brojlerjev, določenem v Uredbi (ES) št. 2160/2003 Evropskega parlamenta in Sveta (1), je treba vključiti v Sporazum EGP.

(2) Izvedbeno uredbo Komisije (EU) št. 233/2012 z dne 16. marca 2012 o izvajanju Uredbe (ES) št. 999/2001 Evropskega parlamenta in Sveta v zvezi z odobritvijo spremenjenega nacionalnega programa za nadzor nad praskavcem za Dansko (2) je treba vključiti v Sporazum EGP.

(3) Izvedbeni sklep Komisije 2011/825/EU z dne 8. decembra 2011 o spremembi Sklepa 2010/221/EU o nacionalnih ukrepih za preprečevanje vnosa nekaterih bolezni pri vodnih živalih v dele Irske, Finske in Švedske (3) je treba vključiti v Sporazum EGP.

(4) Izvedbeni sklep Komisije 2012/111/EU z dne 10. februarja 2012 o spremembi Odločbe 2007/453/ES glede BSE-statusa Danske in Paname (4) je treba vključiti v Sporazum EGP.

(5) Uredba (EU) št. 200/2012 razveljavlja Uredbo Komisije (ES) št. 646/2007 (5), ki je vključena v Sporazum EGP in jo je zato treba v okviru Sporazuma EGP razveljaviti.

(6) Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.

(7) Prilogo I k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

Poglavje I Priloge I k Sporazumu EGP se spremeni:

1. v točki 94 (Sklep Komisije 2010/221/EU) v delu 4.2 se doda naslednja alinea: „— 32011 D 0825: Izvedbeni sklep Komisije 2011/825/EU z dne 8. decembra 2011 (UL L 328, 10.12.2011, str. 53).“;

2. besedilo točke 47 (Uredba Komisije (ES) št. 646/2007) v delu 7.2 se črta;

3. v točki 49 (Odločba Komisije 2007/453/ES) v delu 7.2 se doda naslednja alinea: „— 32012 D 0111: Izvedbeni sklep Komisije 2012/111/EU z dne 10. februarja 2012 (UL L 50, 23.2.2012, str. 49).“;

4. za točko 56 (Izvedbena uredba Komisije (EU) št. 931/2011) v delu 7.2 se vstavita naslednji točki: „57. 32012 R 0200: Uredba Komisije (EU) št. 200/2012 z dne 8. marca 2012 o cilju Unije za zmanjšanje Salmonelle enteritidis in Salmonelle typhimurium v jatah brojlerjev, določenem v Uredbi (ES) št. 2160/2003 Evropskega parlamenta in Sveta (UL L 71, 9.3.2012, str. 31). 58. 32012 R 0233: Izvedbena uredba Komisije (EU) št. 233/2012 z dne 16. marca 2012 o izvajanju Uredbe (ES) št. 999/2001 Evropskega parlamenta in Sveta v zvezi z odobritvijo spremenjenega nacionalnega programa za nadzor nad praskavcem za Dansko (UL L 78, 17.3.2012, str. 13).“

Člen 2

Besedila Uredbe (EU) št. 200/2012 in Izvedbene uredbe (EU) št. 233/2012 ter izvedbenih sklepov 2011/825/EU in 2012/111/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 1. novembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (6).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 26. oktobra 2012 Za Skupni odbor EGP Predsednik Atle LEIKVOLL

(1) UL L 71, 9.3.2012, str. 31.

(2) UL L 78, 17.3.2012, str. 13.

(3) UL L 328, 10.12.2011, str. 53.

(4) UL L 50, 23.2.2012, str. 49.

(5) UL L 151, 13.6.2007, str. 21.

(6) [Navedena ni nobena ustavna zahteva.] [Navedene so ustavne zahteve.]